Gəlin (Aşıq Abbas Tufarqanlı)
Sən ki, bu qaydada belə gözəlsən, 
Yoxdu gözəllikdə sənə tay, gəlin! 
Qaşların kamandı, kirpiklərin ox,
Ağ üzündə qoşa xallar, ay gəlin!

Haqq götürsün aralıqdan yamanı, 
Artsın seyrağıbın dərdi, amanı,
Hər kim vursa sənlə mənim aramı, 
Düşsün evlərinə görüm vay, gəlin!

Abbas deyər: qızılgülü dərginən, 
Dərib-dərib sinəm üstə sərginən, 
Ağ üzündən bir cüt busə verginən, 
Hesab eylə qonşuluqda pay, gəlin!
Qoşmalar